
Tisztelt Képviselő-testület!


A Bátaszéki KÖH által ellátott adóigazgatás 2025. évi feladatairól az alábbi tájékoztatás adom:

Az adóigazgatás által ellátandó feladatok:
· A központi és helyi adójogszabályokban meghatározott, jegyzői hatáskörbe utalt adóigazgatási feladatok elvégzése.
· A központi adójogszabályokból eredő helyi rendeletalkotás előkészítése.
· A helyi adórendeletek végrehajtásának érvényesítése.
· A helyi adók bejelentésével, kivetésével, közlésével és beszedésével kapcsolatos feladatok ellátása.

Egyéb feladatok:
· folyószámlák vezetése; adószámlákra beérkező banki utalások és postai befizetések könyvelése, költségvetési számlára történő utalása; bevallások, folyószámlán történő előírások rögzítése,
· tulajdonjog változások folyamatos regisztrálása;
· adótúlfizetések rendezése 
· adó és értékbizonyítvány kiadása;
· adóigazolások kiadása;
· talajterhelési díjjal kapcsolatos feladatok;
· földbérbeadás adóztatásával kapcsolatos feladatok;
· vállalkozók adóügyeivel kapcsolatos ügyintézés, regisztráció;
· bevallások feldolgozása;
· adóüggyel kapcsolatos ügyiratok iktatása
· értesítések, csekkek félévenkénti elkészítése, postázása;
· csoportos beszedési megbízások elkészítése, továbbítása, feldolgozása;
· méltányosságok előkészítése, határozathozatala, feldolgozása;
· NAV-nak havi elektronikus adatszolgáltatás önkormányzati adóhátralékról;
· Magyar Államkincstárral folyamatos kapcsolattartás, adatszolgáltatás
· adóellenőrzések előkészítése, feldolgozása; adók módjára behajtandó köztartozások nyilvántartása, behajtása;
· behajthatatlan adótartozások, elévült tételek nyilvántartása
· gépjárműadó hátralék beszedése, MÁK felé havonta történő utalása, a számlán történő pénzmozgásról éves jelentés készítése a MÁK felé
· zárási összesítők negyedéves, féléves, éves adatok elkészítése, jelentése, adatszolgáltatása;
· havi adóbevételek számlánkénti bontása, nyilvántartása, költségvetésnek jelentése, adatszolgáltatása;
· adóerőképesség nyilvántartása, elkészítése, jelentése, adatszolgáltatása;
· ügyfélfogadás, adóalanyok felkutatása;
· valamennyi iratanyag nyilvántartása, ügyiratkezelése, határidőre történő leadása;
· Bátaszék, Alsónána, Alsónyék, Várdomb és Sárpilis önkormányzat teljes körű adóigazgatási feladatok elvégzése,
· a központi adójogszabályokból adódó rendelettervezetek, adóügyekkel kapcsolatos testületi előterjesztések előkészítése, 
· az önkormányzati gazdálkodásához kapcsolódó bevételi javaslat kidolgozásának előkészítése;
· az adóbevételek alakulásának figyelemmel kísérése;
· az ingatlan-végrehajtás elrendelése, előkészítése.


Ügyiratforgalom, ügyintézés

A 2025-ös adóévben a Bátaszéki Közös Önkormányzati Hivatalban 3 fő látta el az 5 település (Bátaszék, Alsónyék, Alsónána, Sárpilis és Várdomb) adóigazgatási feladatait. 

A hivatal ügyiratainak 50 %-át az adócsoport készíti. A tömeges iratok előállítása dömpingszerűen történik egyes időszakokban, olyankor kisegítőt is kellett alkalmazni, hogy a jogszabályban meghatározott ügyintézési határidőket tartani tudja a csoport.

Fentiekhez csatolva félévente (I. és II. félévi) összesen 771 db egyenlegértesítő került kézbesítésre. A behajtási időszakban pedig közel 43 db hátralékos felszólítás és csekk lett kinyomtatva, kipostázva tértivevényes kézbesítéssel.

2025-ös évben a következő számú bevallások kerültek feldolgozásra:
· 116 db állandó jellegű iparűzési adóbevallás
·   47 db magánszemélyek kommunális adómegállapítás/adómegszüntetés
·   14 db építmény adóbevallás

Adózóknak kiküldött iratok száma:
· 75 db a kiadott határozatok száma (tértivevényes)
· 43 db hátralékosok felszólítása (tértivevényes)


A bevételek alakulása 2025-ban:
Az adóigazgatás hatékony és jó munkája kulcsfontosságú az önkormányzat számára. A beszedett adóforintok adják az önkormányzat saját bevételeinek döntő többségét, így meghatározzák az önkormányzati költségvetés finanszírozhatóságát.

	  (e Ft)
	(e Ft)

	Hátralék 2025.01.01-én
	3 498
	  1 214
	587

	Folyó évi előírás
	54 026
	56 666
	3 031

	Követelések összesen: (hátralék + folyóév)
	57 524
	57 880
	3 618

	Befizetés összesen:
	56 174
	52 808
	2 978

	Követelés-befizetés aránya
	97%
	91%
	82%

	Hátralék 2025.dec.31-én
	4 558
	2 169
	605

	Önkormányzatnál maradó adó összesen (túlfizetések nélkül):
	51 199
	47 838
	2 908



Adónemenként vizsgálva az adóbeszedés az alábbiak szerint alakult: 

1.) Építményadó, 
Az Önkormányzat adóztatja az építményeket, elsősorban külterületen elhelyezkedő tanyákat és pincéket. Az építmény m2-ben számított hasznos alapterületének adómértéke: 50-Ft/m2. Ebben az adónemben a folyó évi befizetés 206.031,-Ft. volt 2025. adóévben. 

2.) Telekadó és vállalkozók kommunális adója
Telekadót nem vetett ki az Önkormányzat, a vállalkozók kommunális adója adónemet 2010.12.31-vel törölték a Helyi adó törvényből. A számlán fennálló hátralék Alsónyék településen nincs.

3.) Magánszemélyek kommunális adója
Ebben az adónemben a folyó évi terhelés 2025-ben 3.031.330 Ft volt.
2025. évben összesen 2.977.816. Ft kommunális adót fizettek az adóalanyok a folyó évi terhelésre és az előző évi hátralékokra. 
Az adózók száma 301 fő.

4.) Helyi iparűzési adó
A helyi iparűzési adó mértéke 2 %. Mentes a helyi iparűzési adó fizetése alól az a vállalkozó, akinek a vállalkozói adóalapja nem haladja meg az 500.000 Ft-ot Az adóalanyok száma 129 egyéni vállalkozó és jogi személy. Ez az adónem alkotja az Önkormányzat adóbevételeinek közel 90 %-át, ezért az adónem teljesülése kiemelt jelentőséggel bír. A részletes adatokat a fenti táblázat tartalmazza.

5.) Földbérbeadásból származó jövedelem
Termőföld bérbeadásából származó bevétel nem volt a 2025. év során. 

6.) Gépjárműadó
Ennél az adónemnél az önkormányzatnak adótétel megállapítási joga nem volt 2025-ben sem.
2013. évtől kezdődően 2019.12.31-ig az önkormányzat által beszedett gépjárműadó összege megoszlott 60%-ban a központi költségvetés és 40%-ban az önkormányzatok költségvetése között. 
2020. január 1-jétől hatályos szabályozás alapján a települési önkormányzat által beszedett gépjárműadó teljes összege a központi költségvetést illeti meg. 2021 adóévtől az Önkormányzat csak a gépjárműadó hátralék beszedését végzi, és a beszedett adó teljes összegét továbbítja a Magyar Államkincstár számlájára. Ennek megfelelően 2025-ben csak gépjárműadó-hátralék beszedésével foglalkozott az adócsoport.

Pótlék
A pótlékszámlán a folyó évi előírásra, ami egyrészt a korábbi évek tőketartozásainak kamatából, másrészt a múlt évekre történt előírásokból adódik az adóhatóságnál befizetett pótlék 128.563 Ft. 

Bírság, végrehajtási költség 
Az adóhatóság által kiszabott bírságra, végrehajtási költségre 50.000,- Ft befizetés érkezett a folyó évi terhelésre és az előző évi kivetésekre. 
Az adózás rendjéről szóló 2017.évi CL. törvény (Art) szerint az adókötelezettség határidőn belüli nem, illetve nem jogszerű teljesítése esetén az adóhatóság a természetes személy, ill. a nem természetes személy adózót mulasztási bírsággal sújthatja és - a mulasztás jogkövetkezményeire történő figyelmeztetés mellett - tizenöt napos határidő tűzésével ismételten felhívja az adókötelezettség jogszerű teljesítésére. A kötelezettség határidőben történő teljesítése esetén az e bekezdés alapján kiszabott bírság mérsékelhető vagy elengedhető. Ennek megfelelően többször történt mulasztási bírság kiszabása, de a kötelezettség határidőben teljesült, így az adóhatóság a bírságot elengedte.

Egyéb beszedési számla
Ezen a számlán kerül nyilvántartásra saját szabálysértési bírságokhoz kapcsolódó tételek. 
A 2025. évben nem történt kiszabás.

Idegen bevételek számla 
Az adók módjára behajtandó köztartozások esetében az önkormányzati adóhatóság nem a saját ügyében, hanem más szerv, hatóság által kimutatott fizetési kötelezettség behajtása érdekében intézkedik. 2025. évben idegen bevétel nem volt.

Az adóhatóság által végzett behajtási és végrehajtási cselekmények
A végrehajtási eljárás célja a meg nem fizetett adótartozások behajtása. Adótartozásnak minősül a határidőben meg nem fizetett adó. Amennyiben az adóhatóság az adótartozás megfizetésére az adózót, illetve az adó megfizetésére kötelezett személyt felhívta, de a felhívás nem vezetett eredményre, a végrehajtást megindítja.
Az adóhatóság hatáskörébe tartozik az adótartozás beszedése, a jogosulatlan adó-visszaigénylés visszatartása, egyes adók módjára behajtandó köztartozás végrehajtása.
Az adóigazgatási tevékenység magába foglalja a hátralékkezelést, a végrehajtást, a fizetési könnyítésre irányuló kérelmek elbírálását, továbbá a csőd-, felszámolási- és végelszámolási eljárásokban történő részvétel.








	Végrehajtási cselekmények 2025. Alsónyék
	
	
	
	

	
	
	
	
	

	Cselekmény megnevezése
	db
	
	
	

	Felhívás
	43
	
	
	

	Egyéb megkeresések (MEP,NYUFI,pénzintézet)
	196
	
	
	

	Átvezetés adószámlák között
	1
	
	
	

	Hatósági átutalás (inkasszó)
	9
	
	
	

	Munkabér/nyugdíj letiltás
	0
	
	
	

	NAV-nál adóvisszatartási joggal lejelentett adóalany
	128
	
	
	

	
	
	
	
	

	 

	 
	Db
	Behajtás alá vont összeg (Ft)
	Behajtott összeg (Ft)
	Arány (%)

	Hatósági átutalás (inkasszó)
	9
	746.545
	218.190
	29%



Ezen behajtási cselekmények folyamatosak, havi szinten kerülnek az adós számlájára, így a kiegyenlítés elhúzódhat a következő évre.

Az adóvisszatartási jogunkkal élve a Nemzeti Adó-és Vámhivataltól 2025. évben 34.442.-Ft érkezett (OKO). 

Minden adóévben az adócsoport jogszabályi felhatalmazás alapján a Földhivataltól egyszeri alkalommal megkéri adóellenőrzés végett az Alsónyék településhez tartozó földkönyvi adatokat. Ezen adatok alapján lehetséges az illetékességi területen lévő ingatlanok és egyben a kommunális adó megfizetésének ellenőrzése.

Minden évben egyszeri alkalommal az adóbevallási időszak határidejének letelte után a NAV-tól megkérjük az iparűzési adó bejelentkezés és bevallás ellenőrzése céljából a Bátaszéki Közös Önkormányzati Hivatalhoz tartozó egyéni vállalkozók – 2025 adóévben az 1.744.800 forintot meghaladó őstermelők - családi vállalkozások – újonnan indult gazdasági társaságok névsorát.  
Az egyéni vállalkozók esetében a NAV rendszerében több esetben kértünk névre szólóan SZJA bevallási adatokat, hogy az iparűzési adó bevallás adataival összevetve hivatalból ellenőrizni tudjuk a hipa összegének helyességét.

Ellenőrzés:
Az elmúlt évben Alsónána Község illetékességi területén adóellenőrzést 1 jogi személy esetében folytatott le az adóhatóság. Adóhiány megállapítására nem került sor. 

A hátralékok behajtása folyamatos, időigényes, behajtási cselekményként többszöri megkereséssel kell társhatóságoktól információt beszerezni. 

2017. 01.01.-től az adózás rendjéről szóló 2017. évi CL. törvény (Art) értelmében a fővárosi és megyei kormányhivatal vagy járási hivatal, rendőrség megkeresése alapján az adók módjára behajtandó köztartozás tekintetében az illetékes állami adóhatóság jár el. Így 2017.-től a munkaügyi, földhivatali, halvédelmi és gyámhatósági behajtások átkerültek a NAV hatáskörébe.

Fenti szervekkel napi kapcsolatban áll az adócsoport, melyek közül kiemelkednek az okmányirodák, állami adóhatóság (NAV), egészségbiztosítási pénztárak, pénzintézetek, bankok, Nyugdíjfolyósító Igazgatóság, végrehajtói irodák, földhivatalok, rendőrkapitányságok, Magyar Államkincstár (MÁK), könyvelők.


Az adócsoport munkatársai a 2025. évben törekedtek arra, hogy minél nagyobb behajtás alá vont összeget tudjanak az önkormányzat részére beszedni az elmúlt évben is. 


ASP RENDSZER MŰKÖDÉSE AZ ÖNKORMÁNYZATI ADÓRENDSZERBEN
A Magyarország helyi önkormányzatokról szóló 2011. évi CLXXXIX. törvény (Mötv) 2016. július 1-től hatályos módosítása, a Mötv. 114. §-a kötelezően bevezetni rendeli az önkormányzati feladatok végzését segítő és szabályozó informatikai rendszert, az ASP-t (Application Service Provider)
Cél az egységesített önkormányzati elektronikus ügyviteli megoldások bevezetése országos szinten az ASP-technológia lehetőségeivel élve.
Az elektronikus közigazgatás kiterjesztésének egyik fontos eleme az önkormányzatoknál folyó, lényegében a teljes lakosságot érintő közigazgatási munka informatikai eszközökkel történő támogatása. Az önkormányzati feladatellátás egységességének biztosítása, az ország és az önkormányzatok pénzügyi stabilitásának megőrzése érdekében a feladatellátáshoz az állam az ASP-n keresztül támogatást biztosít.

Bátaszék Közös Önkormányzati Hivatal 2018.03.12-én sikeresen átmigrálta az adóügyi adatokat az országosan egységes ASP Adó szakrendszerbe. Ezen időpont óta ebben a rendszerben dolgozik az adócsoport.


Kérjük a Tisztelt Képviselő-testületet, hogy a beszámolót az alábbi határozati javaslattal elfogadni szíveskedjenek.


H a t á r o z a t i   j a v a s l a t:

a 2025. évi adóigazgatási feladatok ellátásáról szóló beszámoló elfogadására

Alsónyék Község Önkormányzat Képviselő-testülete a 2025. évi adóigazgatási feladatok teljesítéséről szóló beszámolót elfogadja.

Határidő: 2026. június 30.
Felelős: dr. Mihó Beatrix aljegyző
	 (a határozat megküldéséért)

Határozatról értesül: Bátaszéki KÖH Hatósági Iroda- Adó 
           irattár

